450 þúsund manns heimsóttu Kringluna í september
Viðskiptavinum Kringlunnar fjölgaði um 12% í september miðað við sama mánuð í fyrra. Þetta er mesta aðsókn í septembermánuði frá opnun Kringlunnar árið 1987, að því er fram kemur í frétt frá Kringlunni. Um 450.000 manns lögðu leið sína í Kringluna í september síðastliðnum sem er um 50.000 fleiri en í september 2002.
Fjöldi viðskiptavina það sem af er árinu hefur aukist um 2% frá því í fyrra, en nú á seinni hluta ársins er fjölgunin meiri.
Nýjar verslanir í Kringlunni
Í september var unglingaverslunin eX(s) opnuð í Kringlunni. Í versluninni fæst tískufatnaður fyrir ungt fólk og er hún á annarri hæð þar sem verslunin Hanz var áður. Þá var Adidas íþróttavöruverslun á annarri hæð í Kringlunni opnuð, þar sem Maraþon og Olympia voru áður. Í október verða síðan LaSENZA undirfataverslun, ECCO skóverslun og SONY sérverslun opnaðar.
Dagana 16.–19. október verður Kringlukast í Kringlunni þar sem verslanir bjóða tilboðsverð á nýjum vörum.
Viðskiptavinum Kringlunnar fjölgaði um 12% í september miðað við sama mánuð í fyrra.
Mesta aðsókn í septembermánuði frá opnun Kringlunnar árið 1987.
Um 450.000 manns lögðu leið sína í Kringluna í september síðastliðnum.